ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज 72.37 करोड़ के पार पहुंचा
मौजूदा रिकवरी दर इस समय 97.49 प्रतिशत है
पिछले 24 घंटों में 34,973 दैनिक नये मामले दर्ज
भारत में सक्रिय मामले  इस समय कुल मामलों का 1.18 प्रतिशत
साप्ताहिक पॉजीटिविटी दर  पिछले 77 दिनों से तीन प्रतिशत से कम पर कायम
पिछले 24 घंटों के दौरान टीके की 67,58,491 खुराकें लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 72.37 करोड़  के पार पहुंच गया। इसे 74,18,183 सत्रों के जरिये पूरा किया गया।
आज शाम सात बजे तक प्राप्त रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,62,796
|
|
दूसरी खुराक
|
|
85,55,939
|
|
अग्रिम पंक्ति के कर्मी
|
|
पहली खुराक
|
|
1,83,35,063
|
|
दूसरी खुराक
|
|
1,38,66,099
|
|
18-44 वर्ष आयु वर्ग
|
|
पहली खुराक
|
|
29,00,15,880
|
|
दूसरी खुराक
|
|
3,99,36,894
|
|
45-59 वर्ष आयु वर्ग
|
|
पहली खुराक
|
|
14,12,24,670
|
|
दूसरी खुराक
|
|
6,11,18,659
|
|
60 वर्ष से अधिक
|
|
पहली खुराक
|
|
9,19,04,711
|
|
दूसरी खुराक
|
|
4,84,63,875
|
|
योग
|
|
72,37,84,586
केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
पिछले 24 घंटों में 37,681 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,23,42,299 है।
परिणामस्वरूप भारत का रिकवरी दर इस समय 97.49 प्रतिशत है।
लगातार 75 दिन से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 34,973 दैनिक नये मामले दर्ज किये गये।
इस समय सक्रिय केसलोड 3,90,646 है। सक्रिय मामले देश के कुल पॉजीटिव मामलों का इस समय 1.18 प्रतिशत हैं।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 17,87,611 जांचें की गईं। आमूल रूप से भारत ने अब तक 53.86 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 2.31 प्रतिशत है, जो पिछले 77 दिनों में तीन प्रतिशत से नीचे कायम है। दैनिक पॉजीटिविटी दर भी पिछले 11 दिनों से तीन प्रतिशत से नीचे और 95 दिनों से लगातार पांच प्रतिशत से कम पर बनी हुई है।
एमजी/एएम/एकेपी
(Visitor Counter : 552
स्वास्थ्य एवं परिवार कल्याण मंत्रालय
भारत में लगातार तीसरे दिन कोविड-19 के 90,000 से अधिक रोगी हुए ठीक
अब तक करीब 43 लाख मरीज ठीक हुए हैं, जो दुनिया में सबसे ज्यादा है
भारत का रिकवरी रेट 80% के पार पहुंच गया है
(भारत का राष्ट्रीय रिकवरी दर 80% के पार पहुंच गया है।
तेजी से मरीजों के रिकवरी होने के कारण भारत में लगातार तीसरे दिन कोविड-19 के 90,000 से अधिक रोगी ठीक हुए हैं।
पिछले 24 घंटों में 93,356 मरीजों को छुट्टी दी गई है।
12 राज्यों और केन्द्र शासित प्रदेशों में रिकवरी रेट राष्ट्रीय औसत से अधिक दर्ज किया गया है।
10 राज्यों/केन्द्र शासित प्रदेशों में नये रिकवरी के 79% मामले सामने आए हैं।
आज कुल रिकवरी के मामले करीब 44 लाख  दर्ज किए गए। कुल रिकवरी के वैश्विक आंकड़े में भारत शीर्ष पर है। वैश्विक रिकवरी दर में भारत का योगदान 19% से अधिक है।
पर्यावरण, वन एवं जलवायु परिवर्तन मंत्रालय
कॉप-19 सीआईटीईएस: भारत के हस्तशिल्प निर्यातकों को बड़ी राहत
मुख्य विशेषताएं:
· दालबर्जिया सिस्सू आधारित उत्पादों के निर्यात के नियम आसान, निर्यात को बढ़ावा मिलेगा।
· भारत की पहल पर निर्यात नियमों में ढील दी गई।
सुंदर शहर, पनामा में 14 से 25 नवंबर, 2022 तक पार्टियों के सम्मेलन की 19वीं बैठक; वन्य जीवों और वनस्पतियों की लुप्तप्राय प्रजातियों के अंतर्राष्ट्रीय व्यापार पर सम्मेलन  के लिए आयोजित की जा रही है।
शीशम  को सम्मेलन के परिशिष्ट II में शामिल किया गया है, जिससे इसकी प्रजातियों के व्यापार के लिए सीआईटीईएस नियमों के पालन की आवश्यकता होती है। अभी तक 10 किलो से अधिक वजन की हर खेप के लिए सीआईटीईएस परमिट की आवश्यकता होती है। इस प्रतिबंध के कारण भारत से दालबर्जिया सिस्सू से बने फर्नीचर और हस्तशिल्प का निर्यात सूचीबद्ध होने से पहले अनुमानित 1000 करोड़ रुपये  प्रति वर्ष से सूचीबद्ध होने के बाद लगातार कम होते हुए 500-600 करोड़ रुपये  प्रति वर्ष रह गया है। दालबर्जिया सिस्सू उत्पादों के निर्यात में कमी ने प्रजातियों के काम से जुड़े लगभग 50,000 शिल्पकारों की आजीविका को प्रभावित किया है।
भारत की पहल पर वर्तमान बैठक में शीशम  से निर्मित वस्तुओं जैसे फर्नीचर और कलाकृतियों की मात्रा को स्पष्ट करने के प्रस्ताव पर विचार किया गया। भारतीय प्रतिनिधियों द्वारा निरंतर किये गए विचार-विमर्श के बाद, इस बात पर सहमति बनी कि किसी भी संख्या में दालबर्जिया सिस्सू लकड़ी-आधारित वस्तुओं को बिना सीआईटीईएस परमिट के शिपमेंट में एकल खेप के रूप में निर्यात किया जा सकता है, यदि इस खेप के प्रत्येक उत्पाद का व्यक्तिगत वजन 10 किलो से कम है। इसके अलावा, इस बात पर भी सहमति बनी कि प्रत्येक वस्तु के शुद्ध वजन के लिए केवल लकड़ी की मात्रा पर विचार किया जाएगा और उत्पाद में प्रयुक्त किसी अन्य वस्तु जैसे धातु आदि को नजरअंदाज किया जाएगा। यह भारतीय शिल्पकारों और फर्नीचर उद्योग के लिए बड़ी राहत की बात है।
पृष्ठभूमि
यह उल्लेख किया जा सकता है कि 2016 में जोहान्सबर्ग, दक्षिण अफ्रीका में पार्टियों के सम्मेलन  की 17वीं बैठक में सम्मेलन के परिशिष्ट II में जीनस दालबर्जिया की सभी प्रजातियों को शामिल किया गया था, जिससे प्रजातियों के व्यापार के लिए सीआईटीईएस नियमों के पालन की आवश्यकता थी। भारत में, दालबर्जिया सिस्सू  प्रजाति बहुतायत में पाई जाती है और इसे लुप्तप्राय प्रजाति नहीं माना जाता है। चर्चा के दौरान पार्टियों द्वारा यह विधिवत रूप से स्वीकार किया गया था कि दालबर्जिया सिस्सू एक लुप्तप्राय प्रजाति नहीं थी। हालांकि, दालबर्जिया की विभिन्न प्रजातियों को उनके तैयार रूपों को पृथक करने की चुनौतियों के बारे में चिंता व्यक्त की गई। कई देशों ने कहा कि विशेष रूप से सीमा शुल्क के सन्दर्भ में दालबर्जिया की तैयार लकड़ी को पृथक के लिए उन्नत तकनीकी उपकरण विकसित करने की तत्काल आवश्यकता है। इस पहलू को ध्यान में रखते हुए और तैयार लकड़ी को पृथक करने के लिए एक स्पष्ट तकनीक के अभाव में, कॉप सीआईटीईएस परिशिष्ट: II से प्रजातियों को हटाने पर सहमत नहीं हुआ। हालांकि, प्रत्येक वस्तु के वजन के सन्दर्भ में दी गई राहत से भारतीय शिल्पकार समुदायों की समस्या काफी हद तक हल हो जाएगी और उनके द्वारा उत्पादित वस्तुओं के निर्यात को भी बहुत प्रोत्साहन मिलेगा।
कृषि एवं किसान कल्याण मंत्रालय
कैबिनेट ने कृषि और संबद्ध क्षेत्रों में सहयोग के लिए भारत और फिजी के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत गणराज्य के कृषि और किसान कल्याण मंत्रालय और फिजी गणराज्य के कृषि मंत्रालय के बीच कृषि और संबद्ध क्षेत्रों में सहयोग के लिए समझौता ज्ञापन  पर हस्ताक्षर किये जाने की मंजूरी दी है।
भारत और फिजी के बीच समझौता ज्ञापन, निम्नलिखित क्षेत्रों में सहयोग प्रदान करेगा:
- अनुसंधान कर्मियों, विज्ञान विशेषज्ञों, विशेषज्ञों और तकनीकी प्रशिक्षुओं का आदान-प्रदान;
- प्रौद्योगिकी का संवर्धन और हस्तांतरण;
- कृषि विकास के लिए अवसंरचना का विकास;
- सेमिनार और कार्यशालाएं आयोजित करके अधिकारियों और किसानों के प्रशिक्षण के माध्यम से मानव संसाधन का विकास;
- दोनों देशों के निजी क्षेत्रों के बीच संयुक्त उद्यमों को बढ़ावा देना;
- कृषि वस्तुओं के विपणन और मूल्य संवर्धन / डाउनस्ट्रीम प्रसंस्करण में निवेश को बढ़ावा देना;
- कृषि के सभी क्षेत्रों में क्षमता विकास को बढ़ावा देना;
- बाजार तक पहुंच के माध्यम से कृषि उत्पादों के प्रत्यक्ष व्यापार को बढ़ावा देना;
- अनुसंधान प्रस्तावों की संयुक्त योजना और विकास तथा अनुसंधान परियोजनाओं और कार्यक्रमों का कार्यान्वयन;
- पादप स्वच्छता के मुद्दों से निपटने के लिए भारत-फिजी कार्यकारी समूह का गठन और दोनों पक्षों की आपसी सहमति के आधार पर सहयोग का कोई अन्य रूप।
समझौता ज्ञापन के तहत, दोनों देशों की कार्यकारी एजेंसियों के माध्यम से एक संयुक्त कार्यकारी समूह  का गठन किया जाएगा, जो अपने लक्ष्यों को प्राप्त करने के लिए प्रक्रियाओं को अंतिम रूप देगा तथा सहयोग-कार्यक्रमों की योजना बनाएगा और इनकी सिफारिश करेगा। जेडब्ल्यूजी प्रत्येक दो साल में बारी-बारी से भारत और फिजी में अपनी बैठक करेगा।
यह समझौता ज्ञापन, हस्ताक्षर किये जाने की तारीख से प्रभावी होगा और 5  वर्षों की अवधि तक लागू रहेगा।
रसायन एवं उर्वरक मंत्रालय
केंद्रीय रसायन एवं उर्वरक मंत्री ने आरएफसीएल परियोजना की प्रगति की समीक्षा की
केंद्रीय रसायन एवं उर्वरक मंत्री, श्री डी. वी. सदानंद गौड़ा ने आज आरएफसीएल के मुख्य कार्यकारी अधिकारी, श्री निरलेप सिंह के साथ हुई एक बैठक में आगामी रामागुंडम फर्टिलाइजर्स एंड केमिकल्स लिमिटेड  के यूरिया संयंत्र निर्माण के प्रगति की समीक्षा की। इस बैठक में श्री आर. के. चतुर्वेदी, सचिव , श्री धर्मपाल अपर सचिव एवं अन्य वरिष्ठ अधिकारी भी मौजूद थे।
मंत्री ने तेलंगाना के रामागुंडम में आरएफसीएल परियोजना की प्रगति पर संतोष व्यक्त किया। यह परियोजना 99.85% पूरी हो चुकी है और बहुत जल्द ही यह राष्ट्र को समर्पित कर दी जाएगी। एक बार आरएफसीएल परियोजना पूरा हो जाने के बाद, घरेलू यूरिया के उत्पादन में 12.7 लाख मीट्रिक टन की वृद्धि होगी और यह प्रधानमंत्री श्री नरेंद्र मोदी के यूरिया उत्पादन में आत्मनिर्भरता प्राप्त करने के दृष्टिकोण को पूरा करने की दिशा में एक महत्वपूर्ण कदम साबित होगी।
बैठक के दौरान आरएफसीएल के मुख्य कार्यकारी अधिकारी, श्री निरलेप सिंह ने परियोजना में चल रही गतिविधियों के संदर्भ में एक संक्षिप्त जानकारी प्रदान की और आशा व्यक्त किया कि यह परियोजना बहुत ही जल्द राष्ट्र को समर्पित कर दी जाएगी।
तेलंगाना में इस यूरिया संयंत्र का शिलान्यास प्रधानमंत्री श्री नरेंद्र मोदी द्वारा 7 अगस्त 2016 को किया गया था। रामागुंडम फर्टिलाइजर्स एंड केमिकल्स लिमिटेड  तेलंगाना के रामागुंडम में 12.7 लाख मीट्रिक टन प्रतिवर्ष उत्पादन क्षमता वाली आगामी यूरिया इकाई है। यह एक संयुक्त उद्यम कंपनी  है, जिसमें नेशनल फर्टिलाइजर्स लिमिटेड , इंजीनियर्स इंडिया लिमिटेड , फर्टिलाइजर कॉरपोरेशन ऑफ इंडिया लिमिटेड , तेलंगाना सरकार, गेल  लिमिटेड और एचटीएएस कंसोर्टियम की समान भागीदारी है। एक बार पूरा हो जाने के बाद, आरएफसीएल परियोजना यूरिया के आयात पर भारत की निर्भरता में कमी लाएगी और प्रत्यक्ष एवं अप्रत्यक्ष रूप से सैकड़ों रोजगार के अवसर उत्पन्न करेगी।
एमजी/एएम/एके-
(Visitor Counter : 132
सूचना और प्रसारण मंत्रालय
52वें आईएफएफआई में वर्चुअल माध्यम से भाग लेने के लिए मीडिया पंजीकरण प्रारंभ
52वें भारतीय अंतर्राष्ट्रीय फिल्म महोत्सव , गोवा के कार्यक्रमों में ऑनलाइन प्रारूप में जो मीडियाकर्मी भाग लेना चाहते हैं, अब अपना पंजीकरण करा सकते हैं। यह प्रक्रिया उन लोगों के लिए है, जो 20 से 28 नवंबर, 2021 तक डिजिटल माध्यम से वर्चुअलरूप में महोत्सव में भाग लेना चाहते हैं। नीचे दिए गए लिंक के माध्यम से पंजीकरण किये जा सकते हैं :
https://virtual.iffigoa.org
कोविड-19 महामारी के कारण, एशिया के सबसे पुराने और भारत के सबसे बड़े फिल्म महोत्सव के 52वें संस्करण को हाइब्रिड रूप में आयोजित किया जायेगा और समारोह के विभिन्न कार्यक्रमों में वर्चुअल माध्यम से भाग लेने के अवसर होंगे। बड़ी संख्या में फिल्मों का प्रदर्शन ऑनलाइन किया जायेगा। इसके अलावा, सभी संवाददाता सम्मेलनों का पीआईबी इंडिया यूट्यूब चैनल youtube.com/pibindia पर सीधा प्रसारण किया जाएगा। संवाददाता सम्मलेन के दौरान पत्रकारों के लिए ऑनलाइन प्रश्न पूछने की सुविधा होगी।
1 जनवरी, 2021 को 21 वर्ष से अधिक आयु के मीडियाकर्मियों को फिल्म समारोह में भाग लेने के लिए मान्यता दी जा सकती है। मीडिया के लिए पंजीकरण नि:शुल्क है। मान्यता प्राप्त मीडियाकर्मियों को महोत्सव में वर्चुअल रूप में भाग लेने के लिए ईमेल/एसएमएस के माध्यम से लॉगिन कोड के साथ सूचना दी जाएगी। कृपया ध्यान दें कि मीडिया प्रतिनिधियों को दिया जाने वाला वर्चुअल पंजीकरण हस्तांतरणीय नहीं है। इसके अलावा, 52वें आईएफएफआई का यह आयोजन केवल वर्चुअल प्लेटफॉर्म तक ही सीमित है और इसका उपयोग महोत्सव स्थल पर भौतिक उपस्थिति के लिए नहीं किया जा सकता है।
मीडिया प्रतिनिधि, जो व्यक्तिगत रूप से 52वें आईएफएफआई में भाग लेना चाहते हैं, वे यहां पंजीकरण कर सकते हैं: https://my.iffigoa.org/extranet/media/
आईएफएफआई के बारे में:
1952 में स्थापित भारतीय अंतर्राष्ट्रीय फिल्म महोत्सव  एशिया के सबसे महत्वपूर्ण फिल्म समारोहों में एक है। महोत्सव का आयोजन प्रतिवर्ष किया जाता है और वर्तमान में इसे गोवा राज्य में आयोजित किया जाता है, जिसका उद्देश्य विश्व सिनेमा को फिल्म कला की उत्कृष्टता प्रदर्शित करने के लिए एक मंच प्रदान करना है; विभिन्न राष्ट्रों की फिल्म संस्कृति को उनके सामाजिक और सांस्कृतिक लोकाचार के संदर्भ में समझने और उनकी सराहना करने में योगदान देना है और पूरी दुनिया के लोगों के बीच दोस्ती और सहयोग को बढ़ावा देना है। फिल्म समारोह निदेशालय  और गोवा सरकार द्वारा यह महोत्सव संयुक्त रूप से आयोजित किया जाता है।
52वें आईएफएफआई के सभी प्रासंगिक अपडेट महोत्सव की वेबसाइट www.iffigoa.org, पर; आईएफएफआई के सोशल मीडिया हैंडल के जरिये ट्विटर, फेसबुक और इंस्टाग्राम पर तथा पीआईबी गोवा एवं पीआईबी मुंबई के सोशल मीडिया हैंडल पर भी देखे जा सकते हैं। महोत्सव की विवरणिका ऑनलाइन उपलब्ध रहेगी।
वाणिज्य एवं उद्योग मंत्रालय
भारतीय आईटी फर्मों के दोहरे कराधान को रोकने के लिए डीटीएए नियमों में शीघ्र संशोधन की आवश्यकता: सुश्री अनुप्रिया पटेल ने पश्चिमी ऑस्ट्रेलिया के डिप्टी प्रीमियर को बताया
दोनों पक्षों ने भारत-ऑस्ट्रेलिया ईसीटीए की जल्द बहाली की आवश्यकता को स्वीकारा
भारतीय छात्रों और पर्यटकों के वीजा संबंधी मुद्दों पर गौर करेगा ऑस्ट्रेलिया
वाणिज्य एवं उद्योग राज्य मंत्री  सुश्री अनुप्रिया पटेल ने तकनीकी सहायता प्रदान करने वाली भारतीय कंपनियों की विदेशी आय पर कराधान को रोकने के लिए डबर टैक्सेसन अवॉयडेंस एग्रीमेंट  से संबंधित विनियमों में शीघ्र संशोधन की आवश्यकता पर जोर दिया है। सुश्री पटेल ने आज नई दिल्ली में पश्चिमी ऑस्ट्रेलिया के डिप्टी प्रीमियर श्री रोजर कुक के साथ एक बैठक की। इसमें उन्होंने इस बात पर जोर दिया कि डीटीएए विनियमन में संशोधन काफी महत्वपूर्ण मुद्दा है जिस पर भारत-ऑस्ट्रेलिया ईसीटीए  के तहत सहमति हुई थी।
भारतीय छात्रों के लिए वीजा जारी करने में देरी से संबंधित चिंताओं के बारे में ऑस्ट्रेलियाई पक्ष ने वीजा संबंधी मुद्दों पर गौर करने के लिए सहमति जताई। ऑस्ट्रेलिया में उच्च अध्ययन करने वाले भारतीय छात्रों और वहां जाने वाले पर्यटकों के लिए वीजा प्रक्रिया को जल्द निपटाने और वीजा जारी करने के तरीकों पर विचार किया जाएगा।
दोनों पक्षों ने शिक्षा, महत्वपूर्ण खनिज, कृषि, ऊर्जा, पर्यटन, खनन प्रौद्योगिकी आदि विभिन्न क्षेत्रों से संबंधित तमाम मुद्दों पर पश्चिमी ऑस्ट्रेलिया और भारत के बीच सहयोग को मजबूत करने के अवसरों पर भी विचारों का आदान-प्रदान किया। सुश्री पटेल ने कहा कि हाल के वर्षों में भारत और ऑस्ट्रेलिया के बीच द्विपक्षीय संबंधों में जबरदस्त बदलाव आया है। उन्होंने कहा कि विभिन्न क्षेत्रों में सहयोग और द्विपक्षीय व्यापार एवं निवेश के मौजूदा स्तर में सुधार की काफी संभावनाएं हैं।
दोनों पक्षों ने दोनों अर्थव्यवस्थाओं, विशेष तौर पर कारोबार में पारस्परिक लाभ के लिए भारत-ऑस्ट्रेलिया ईसीटीए पर जल्द अमल करने करने के लिए बहाली प्रक्रियाओं में तेजी लाने की आवश्यकता को स्वीकार किया। ऑस्ट्रेलियाई बाजार में कुछ वस्तुओं जैसे आलू, भिंडी, खीरा, अनानास, प्याज आदि से संबंधित बाजार पहुंच के मुद्दों और भारत में कृषि उत्पादों की उपज बढ़ाने के लिए संभावित तकनीकी सहयोग पर भी चर्चा हुई।
दोनों नेताओं ने परिणाम केंद्रित पहल करने पर जोर दिया ताकि दोनों देशों के नागरिकों, विशेष रूप से एक-दूसरे के कारोबार को फायदा हो सके। उन्होंने सहयोग के विभिन्न महत्वपूर्ण क्षेत्रों और लक्ष्य पर केंद्रित कार्रवाई करने पर भी विचार-विमर्श किया।
दोनों देशों ने कृषि-तकनीक, जल प्रबंधन, ऊर्जा कुशलता, नवीकरणीय ऊर्जा आदि क्षेत्रों में पश्चिमी ऑस्ट्रेलिया की विशेषज्ञता और कमोडिटी एनालिटिक्स, सूचना प्रौद्योगिकी, मोबाइल एप्लिकेशन आदि क्षेत्रों में भारतीय विशेषज्ञता का लाभ उठाते हुए नए अवसर तलाशने के लिए पूरक योजनाओं और उपलब्ध विशेषज्ञता का फायदा उठाने पर जोर दिया। इसके अलावा, दोनों पक्ष वैध खनिजों के खनन से संबंधित गतिविधियों में व्यापक भागीदारी, तकनीकी सहयोग एवं विशेषज्ञता साझा करने और एक सुचारु आपूर्ति श्रृंखला स्थापित करने की दिशा में काम करने पर सहमत हुए।
भारतीय और ऑस्ट्रेलियाई पक्ष ने माना कि महत्वपूर्ण खनन, शिक्षा, कृषि, खनन एवं खनन उपकरण, प्रौद्योगिकी, ऊर्जा, पर्यटन आदि क्षेत्रों में सहयोग को मजबूत करने के लिए पर्याप्त अवसर मौजूद हैं। उन्होंने माना कि परिणाम उन्मुख नतीजे के लिए साथ मिलकर काम करने की आवश्यकता है।
प्रधानमंत्री कार्यालय
प्रधानमंत्री ने हेराथ के अवसर पर लोगों को शुभकामनाएं दीं
प्रधानमंत्री श्री नरेन्द्र मोदी ने हेराथ के अवसर पर लोगों को शुभकामनाएं दीं।
एक ट्वीट में प्रधानमंत्री ने कहा, “हेराथ मुबारक! मैं प्रार्थना करता हूं कि इस शुभ अवसर पर लोगों के जीवन में सुख और खुशहाली बढ़े। आने वाले समय में सभी की आकांक्षाएं पूरी हों।”
स्वास्थ्य एवं परिवार कल्याण मंत्रालय
कोविड-19 टीकाकरण अपडेट-554वां दिन
भारत का संचयी टीकाकरण कवरेज 201.96 करोड़ से ऊपर
आज शाम 7 बजे तक 26 लाख से अधिक टीके की खुराक दी गई
भारत का कोविड-19 टीकाकरण कवरेज आज 201.96 करोड़  को पार कर गया। आज शाम 7 बजे तक 26 लाख से अधिक  टीके की खुराक लगाई गई। आज देर रात दिन भर की अंतिम रिपोर्ट संकलित होने के साथ दैनिक टीकाकरण तालिका में वृद्धि हो सकती है।
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार हैः
|
|
संचयी टीका खुराक कवरेज
|
|
एचसीडब्ल्यू
|
|
पहली खुराक
|
|
10410950
|
|
दूसरी खुराक
|
|
10084631
|
|
प्रीकॉशन खुराक
|
|
6158477
|
|
एफएलडब्ल्यू
|
|
पहली खुराक
|
|
18429050
|
|
दूसरी खुराक
|
|
17661023
|
|
प्रीकॉशन खुराक
|
|
11813878
|
|
आयु समूह 12-14 वर्ष
|
|
पहली खुराक
|
|
38498583
|
||
|
दूसरी खुराक
|
|
27059910
|
|
आयु समूह 15-18 वर्ष
|
|
पहली खुराक
|
|
61007536
|
||
|
दूसरी खुराक
|
|
50588273
|
|
आयु समूह 18-44 वर्ष
|
|
पहली खुराक
|
|
559199480
|
|
दूसरी खुराक
|
|
507340525
|
|
प्रीकॉशन खुराक
|
|
13635040
|
|
आयु समूह 45-59 वर्ष
|
|
पहली खुराक
|
|
203621170
|
|
दूसरी खुराक
|
|
194906796
|
|
प्रीकॉशन खुराक
|
|
9776943
|
|
60 वर्ष से ऊपर
|
|
पहली खुराक
|
|
127398284
|
|
दूसरी खुराक
|
|
121793186
|
|
प्रीकॉशन खुराक
|
|
30241151
|
|
संचयी पहली खुराक दी गई
|
|
1018565053
|
|
संचयी दूसरी खुराक दी गई
|
|
929434344
|
|
प्रीकॉशन खुराक
|
|
71625489
|
|
कुल
|
|
2019624886
जनसंख्या प्राथमिकता समूहों के आधार पर अलग किए गए टीके की खुराक का आज के टीकाकरण अभियान में उपलब्धि इस प्रकार हैः
|
|
दिनांक 23 जुलाई, 2022 
|
|
एफएलडब्ल्यू
|
|
पहली खुराक
|
|
82
|
|
दूसरी खुराक
|
|
610
|
|
प्रीकॉशन खुराक
|
|
17723
|
|
आयु समूह 12-14 वर्ष
|
|
पहली खुराक
|
|
173
|
|
दूसरी खुराक
|
|
934
|
|
प्रीकॉशन खुराक
|
|
49531
|
|
एफएलडब्ल्यू
|
|
पहली खुराक
|
|
56585
|
||
|
दूसरी खुराक
|
|
98708
|
||
|
पहली खुराक
|
|
17027
|
||
|
दूसरी खुराक
|
|
40716
|
|
आयु समूह 18-44 वर्ष
|
|
पहली खुराक
|
|
35762
|
|
दूसरी खुराक
|
|
149939
|
|
प्रीकॉशन खुराक
|
|
1140938
|
|
आयु समूह 45-59 वर्ष
|
|
पहली खुराक
|
|
6119
|
|
दूसरी खुराक
|
|
35419
|
|
प्रीकॉशन खुराक
|
|
703987
|
|
60 वर्ष से ऊपर
|
|
पहली खुराक
|
|
5894
|
|
दूसरी खुराक
|
|
22604
|
|
प्रीकॉशन खुराक
|
|
257070
|
|
संचयी पहली खुराक दी गई
|
|
121642
|
|
संचयी दूसरी खुराक दी गई
|
|
348930
|
|
प्रीकॉशन खुराक
|
|
2169249
|
|
कुल
|
|
2639821
देश में सबसे कमजोर जनसंख्या समूह को कोविड-19 से बचाने के लिए साधन के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर इसकी निगरानी की जाती है।
प्रधानमंत्री कार्यालय
प्रधानमंत्री श्री नरेन्द्र मोदी और बांग्लादेश की प्रधानमंत्री सुश्री शेख हसीना के बीच फोन पर बातचीत
प्रधानमंत्री श्री नरेन्द्र मोदी ने बांग्लादेश की प्रधानमंत्री सुश्री शेख हसीना के साथ आज फोन पर बातचीत की। प्रधानमंत्री मोदी ने ईद-उल-फित्र के मौके पर प्रधानमंत्री शेख हसीना और बांग्लादेश के लोगों का अभिवादन किया।
दोनों नेताओं ने भारत और बांग्लादेश में चक्रवाती तूफान से हुए नुकसान के आकलन को एक दूसरे के साथ साझा किया। दोनों नेताओं ने कोविड महामारी से उभरे हालात और इस संदर्भ में दोनों देशों के बीच जारी सहयोग पर चर्चा की। प्रधानमंत्री मोदी ने इन चुनौतियों का सामना करने में बांग्लादेश को भारत की मदद जारी रखने की फिर से पुष्टि की।
प्रधानमंत्री मोदी ने प्रधानमंत्री शेख हसीना और वहां के लोगों की बेहतर सेहत और सुख के लिए अपनी शुभकामनाएं दी।
राष्ट्रपति सचिवालय
माननीय राष्ट्रपति श्री राम नाथ कोविंद द्वारा विलेनूवे, स्विट्जरलैंड में महात्मा गांधी के बस्ट के अनावरण के अवसर पर संबोधन
मैं आपके इस गर्मजोशी और पारंपरिक स्वागत के लिए धन्यवाद देता हूं। विलेनूवे में महात्मा गांधी की प्रतिमा का अनावरण करने के अवसर पर मैं अपने आप को सम्मानित महसूस कर रहा हूं। इस वर्ष हम हमारे राष्ट्रपिता की 150 वीं जयंती मना रहे हैं। मैं विलेन्यूव के कम्यून  को धन्यवाद देता हूं कि हमें यहां उनकी विरासत को मनाने और उनके नाम पर इस स्क्वायर का नामकरण करने का अवसर मिला।
- महात्मा गांधी का इस खूबसूरत शहर के साथ विशेष संबंध रहा है। उन्होंने 1931 में नोबल पुरस्कार विजेता रोमैन रोलैंड के निमंत्रण पर विलेन्यूवे का दौरा किया था। वे, निश्चित रूप से, अलग समय थे। भारत अभी भी महात्मा के नेतृत्व में अपनी स्वतंत्रता के लिए लड़ रहा था। उनकी शिक्षाएँ, हालांकि, आज भी उतनी ही प्रासंगिक हैं जितनी उस समय थीं। संयुक्त राष्ट्र ने प्रत्येक वर्ष 2 अक्टूबर को महात्मा गांधी के जन्मदिन को अंतर्राष्ट्रीय अहिंसा दिवस के रूप में मनाता है।
- महात्मा गांधी का जीवन हमें कई बातें सिखाता है। उन्होंने साबरमती नदी के तट पर भारत में अपना पहला आश्रम बनवाया। आज, हम उसे जिनेवा झील के किनारे तक ले आए हैं। आपने उसे प्रकृति के करीब और अपने दिलों के करीब एक विशेष स्थान दिया है। यह एक ऐसे व्यक्ति के लिए एक श्रद्धांजलि है जो प्रकृति से प्यार करते थे और इसके लिए बहुत चिंता भी करते थे। उनकी विरासत हमें प्रेरित करता रहेगी क्योंकि हम जलवायु परिवर्तन से निपटने और हमारी पारिस्थितिकी के संरक्षण के लिए मिलकर काम करेंगे।
- महात्मा गांधी मानवता की एकता में विश्वास करते थे। उसने सभी संस्कृतियों और सभी लोगों को गले लगाया। उन्होंने हिंदू धार्मिक गीतों और पश्चिमी शास्त्रीय संगीत को समान सहजता और समझ के साथ सुना। विलेनूवे में, रोमेन रोलैंड ने उनके लिए बीथोवेन की भूमिका निभाई। उन्होंने उस महान युद्ध जिसने यूरोप को तबाह कर दिया था और शांति कैसे भविष्य की पीढ़ियों को सुरक्षित कर सकती है, इस पर लंबी बातचीत की थी । विविधता के प्रति गहरे सम्मान के साथ हम दोनों लोकतांत्रिक देशों को, महात्मा गांधी हम सभी के जीवन में शांति और आनंद लाने के लिए हमारी साझा यात्रा में मार्गदर्शन करते रहेंगे।
- गांधीवादी विचारों का आपके साथ एक और संबंध है। स्विस लोकतांत्रिक राजनीति में सभी दर्म-संप्रदायों की एक अलग सामाजिक और राजनीतिक भूमिका है। यह बहुत हद तक महात्मा गांधी के ग्राम स्वराज या ग्राम गणराज्य की अवधारणा पर आधारित है।
- पिछले वर्ष, हमने 1948 में हस्ताक्षरित भारत-स्विट्जरलैंड संधि की 70 वीं वर्षगांठ मनाई। यह मैत्री की पहली संधि थी जिसे भारत ने एक स्वतंत्र राष्ट्र के रूप में हस्ताक्षरित किया था। तब हमने जो दोस्ती का बीज बोया था, वो आज आपसी विश्वास, सहयोग और समझ के एक घने वृक्ष के रूप में विकसित हो गया है।
- मैं एक बार फिर विलेनूवे के संप्रदाय और उन सभी लोगों का धन्यवाद करता हूं जिन्होंने इस विशेष कार्यक्रम के आयोजन में योगदान दिया है।
धन्यवाद
पृथ्वी विज्ञान मंत्रालय
चक्रवात 'तौकते' उत्तर-पूर्वोत्तर की तरफ बढ़ा, अगले 12 घंटों में दबाव में धीरे-धीरे पड़ेगा कमजोर
भारत मौसम विज्ञान विभाग  के राष्ट्रीय मौसम पूर्वानुमान केंद्र के अनुसार: 
|
|
निरीक्षण की तिथि/समय 
|
|
18-05-2021  पर आधारित
|
|
स्थान अक्षांश/देशांतर
|
|
चक्रवाती तूफान तौकते गहरे दबाव में कमजोर पड़ गया है जिसका केंद्र दिनांक 18 मई 2021, 2030 बजे  सौराष्ट्र था। यह अक्षांश से 23.6° उत्तर निकट और पूर्व से 72.6° देशांतर, अहमदाबाद के उत्तर-पूर्वोत्तर से करीब 60 किमी दूर है।
|
|
केंद्र के पास वर्तमान तीव्रता
|
|
55-65 किमी प्रति घंटे से लेकर 75 किमी प्रति घंटे तक
|
|
पिछली तीव्रता
|
|
पिछले 6 घंटों में यह उत्तर-पूर्वोत्तर की तरफ 23 किमी प्रति घंटे की रफ्तार से आगे बढ़ा है।
|
|
तीव्रता और बहाव का पूर्वानुमान
|
|
यह अगले 12 घंटों में उत्तर-पूर्वोत्तर की तरफ बढ़ेगा फिर गहरे दबाव में धीरे-धीरे कमजोर पड़ जाएगा।
|
|
बारिश का पूर्वानुमान
|
|
गुजरात के कई इलाकों में 18 मई को हल्की बूंदाबांदी से लेकर मध्यम स्तर की बारिश और कुच्छेक इलाकों में तेज से मूसलाधार बारिश की संभावना।
|
|
हवा की गति का पूर्वानुमान 
|
|
अगले कुछ घंटों के दौरान 50-60 किमी प्रति घंटे की रफ्तार से लेकर 70 किमी प्रति घंटे की रफ्तार से चलने वाली आंधी के सुरेंद्रनगर, राजकोट, आनंद, अहमदाबाद में बने रहने की संभावना, अमरेली, भावनगर, बोटाद, दीव, गिर सोमनाथ, खेड़ा, भरूच, जामनगर, पोरबंदर और मोरबी में अगले कुछ घंटों तक यह आंधी 40-50 किमी प्रति घंटे से लेकर 60 किमी प्रति घंटे तक की रफ्तार से बहेगी।
दक्षिण राजस्थान के जिलों में 18 मई 2021 की शाम से 19 मई 2021 की सुबह तक 45-55 किमी प्रति घंटे से लेकर 65 किमी प्रति घंटे तक हवा की गति रहने की संभावना है
|
|
वास्तविक मौसम
गुजरात एवं दीव
|
|
18 मई 2021, 2030 बजे हवा की गति इस प्रकार मापी गई: वड़ोदरा 40 किमी प्रति घंटा, और अहमदाबाद 38 किमी प्रति घंटा।
18.05.2021 को 0830 बजे से 2030 तक बारिश  में इस प्रकार मापी गई: अहमदाबाद-11 सेमी, सूरत 4 सेमी, भावनगर 11 सेमी, वड़ोदरा 8 सेमी और सुरेंद्रनगर 2 सेमी
विस्तृत ग्राफिक्स देखने के लिए यहां क्लिक करें।
प्रधानमंत्री कार्यालय
प्रधानमंत्री ने रमजान का पवित्र महीना शुरू होने पर लोगों को मुबारक बाद दी
प्रधानमंत्री श्री नरेंद्र मोदी ने रमजान का पवित्र महीना शुरू होने पर देशवासियों को मुबारकबाद दी है।
एक ट्वीट में श्री मोदी ने कहा, 'रमजान जरूरतमंदों और वंचितों की सेवा करने का महत्वपूर्ण संदेश देता है। यह समानता, भाईचारे और सहानुभूति के महत्व को भी पुष्ट करता है।'